b'\n_START_ARTICLE_\nBugatti\n_START_SECTION_\nMoto\xc5\xa1port\n_START_PARAGRAPH_\nBugatti, z uradnim imenom tovarni\xc5\xa1kega mo\xc5\xa1tva Automobiles Ettore Bugatti, je nastopil na 460-ih dirkah za Veliko nagrado med sezonama 1920 in 1939, na katerih je osvojil 84 zmag. Po \xc5\xa1tevilu nastopov je Bugatti na drugem mestu, zaostaja le dve dirki za prvouvr\xc5\xa1\xc4\x8deno Scuderio Ferrari, po \xc5\xa1tevilu zmag pa je najuspe\xc5\xa1nej\xc5\xa1e mo\xc5\xa1tvo dirk za Veliko nagrado pred letom 1950. Ob tem pa je bilo dose\xc5\xbeeno \xc5\xa1e veliko ve\xc4\x8d zmag z Bugattijevimi dirkalniki s strani dirka\xc4\x8dev drugih mo\xc5\xa1tev ali privatnikov.'